text: জাহিদা মালিক (জন্ম: ২৬ ফেব্রুয়ারি ১৯৮৪), বীনা মালিক নামে খ্যাত, তিনি একজন পাকিস্তানি অভিনেত্রী, টেলিভিশন উপস্থাপিকা, আপাতবাস্তব টেলিভিশন ব্যক্তিত্ব এবং মডেল, যিনি পাকিস্তান এবং বলিউডের চলচ্চিত্রে অভিনয় করে থাকেন। বীনা ২০০০ সালে সাজ্জাদ গুলের তেরে প্যায়ার মে-এর মাধ্যমে অভিনয়ে আত্মপ্রকাশ করেছিলেন। ২০০২ সালে, তিনি আকবর খানের ইয়ে দিল আপন কা হুয়া ও সাসি পুন্নু-তে এবং পরবর্তীতে কই তুঝ সে কাহা (২০০৫), কিউ তুম সে ইতনা প্যায়ার হ্যায় (২০০৫), মহব্বতান সাচিয়া (২০০৭) কভি প্যায়ার না কারনা (২০০৮) এবং ইশক বেপারওয়াহ (২০০৮) এর মতো নারী-কেন্দ্রিক চলচ্চিত্রে অভিনয় করেছিলেন। ২০১২ সালে কৌতুকধর্মী চলচ্চিত্র ডাল মে কুছ কালা হ্যায় দিয়ে তিনি বলিউড চলচ্চিত্রে প্রবেশ করেছিলেন। পরের বছর তিনি কৌতুক-নাট্যধর্মী চলচ্চিত্র জিন্দেগি ৫০-৫০, সুপার মডেল এবং কন্নড় চলচ্চিত্র ডার্টি পিকচার: সিল্ক সাক্কাথ মাগা-তে কাজ করেছিলেন। তিনি ২০১৪ সালের ভৌতিক চলচ্চিত্র মুম্বই ১২৫ কিমি থ্রিডি-তেও অভিনয় করেছিলেন। ২০১০ সালে তিনি বিগ বসের একজন প্রতিযোগী ছিলেন।
  
  প্রারম্ভিক জীবন 
  বীনা মালিক (জন্মসূত্রে জাহিদা মালিক) ১৯৮৪ সালের ২রা ফেব্রুয়ারি পাকিস্তানের পাঞ্জাবের রাওয়ালপিন্ডিতে একটি পাঞ্জাবী পরিবারে জন্মগ্রহণ করেছিলেন। তার পিতার নাম মালিক মোহাম্মদ আসলাম এবং মাতার নাম জিনাত মালিক।
  
  কর্মজীবন       
  
  বীনা মালিক অভিনয়ে পা রাখার পূর্বে তার পরিবারের সদস্যদের, বিশেষত তার বাবার কাছ থেকে প্রচণ্ড প্রতিকূলতার মুখোমুখি হয়েছিলেন। তবে তিনি তার পিতামহী দ্বারা প্রচুর অনুপ্রাণিত হয়েছিলেন। তিনি ২০০০ সালে সহ-অভিনেতা শানের বিপরীতে তেরে পেয়ার মে চলচ্চিত্রটির মাধ্যমে অভিনয়ে আত্মপ্রকাশ করেছিলেন। ২০০২ সালে তিনি বাবর আলীর সাথে আকবর খানের চলচ্চিত্র ইয়ে দিল আপ কা হুয়া এবং মোয়াম্মার রানা'র সাথে সাসি পুন্নো ছবির মাধ্যমে তার প্রতিভা করেছিলেন। পরে তিনি কই তুঝ সে কাহা, মহব্বতান সাচিয়া, জিন্দেগি ৫০-৫০-এর মতো বাণিজ্যিকভাবে সফল চলচ্চিত্রগুলিতে কাজ করেন।
  
  গালি গালি মে চোর হ্যায় সিনেমায় আইটেম গান ছান্নো দিয়ে বীনা বলিউডে তার যাত্রা শুরু করেছিলেন। তারপরে তিনি একটি আপাতবাস্তব কৌতুক অনুষ্ঠান মিস দুনিয়া-তে কাজ করেছিলেন। পরবর্তীতে তিনি কন্নড়ের চলচ্চিত্র ডার্টি পিকচার: সিল্ক সাক্কাথ মাগা ছবিতেও অভিনয় করেছিলেন। তিনি ভারতীয় আপাতবাস্তব প্রতিযোগিতামূলক টেলিভিশন অনুষ্ঠান বিগ বস এর মরশুম ৪-এ অংশ নিয়েছিলেন।
  
  বীনা মালিক পাকিস্তান টেলিভিশন শিল্পেও বেশ জনপ্রিয়। হাম সাব উমীদ সে হ্যায় অনুষ্ঠানের মাধ্যমে তিনি টেলিভিশনে প্রথম হাজির হয়েছিলেন। ২০০২ সালে বীনা প্রাইম টিভিতে প্রাইম গাপশাপ অনুষ্ঠানে উপস্থাপিকার দায়িত্ব পালন করেছিলেন।
  
  ২০১১ সালের ফেব্রুয়ারিতে বীনা মালিক ভারতের দিল্লিতে ক্রিকেট বিশ্বকাপের আপাতবাস্তব অনুষ্ঠান বিগ টস-এ অংশ নিয়েছিলেন। এটি ছিল একটি আপাতবাস্তব প্রতিযোগিতামূলক অনুষ্ঠান, যেখানে তিনি তার দলের অধিনায়ক হিসাবে ভূমিকা পালন করেন।
  
  ব্যক্তিগত জীবন 
  আসাদ বশির খান খট্টক নামে একজন ব্যবসায়ীর সাথে ২০১৩ সালের ২৫ ডিসেম্বর দুবাইয়ে তাদের বিবাহ করেছিলেন। বীনা মালিক একজন মুসলিম এবং তিনবার কাবা সফর করেছেন বলে তিনি উল্লেখ করেছেন।
  
  চলচ্চিত্রের তালিকা
  
  টেলিভিশন
  
  আপাতবাস্তব টেলিভিশন 
   প্রতিযোগী হিসাবে
  
  ধারাবাহিক নাটক 
   আচানক - পিটিভি
   কৌন সাইকো থ্রিলার - এপিসোড ৭-এ অংশগ্রহণ
  
  ডিস্কোগ্রাফি 
  প্রধান শিল্পী হিসাবে
  
  সহযোগী শিল্পী হিসাবে
  
  আরো দেখুন 
   মাথিরা
   অর্চনা গুপ্তা
   হুমাইমা মালিক
  
  তথ্যসূত্র
  
  বহিঃসংযোগ 
  
   
  
  বিষয়শ্রেণী:পাকিস্তানি মুসলিম
  বিষয়শ্রেণী:বিগ বসের প্রতিযোগী
  বিষয়শ্রেণী:২১শ শতাব্দীর পাকিস্তানি অভিনেত্রী
  বিষয়শ্রেণী:কন্নড় চলচ্চিত্র অভিনেত্রী
  বিষয়শ্রেণী:হিন্দি চলচ্চিত্র অভিনেত্রী
  বিষয়শ্রেণী:নিগার পুরস্কার বিজয়ী
  বিষয়শ্রেণী:পাকিস্তানি চলচ্চিত্র অভিনেত্রী
  বিষয়শ্রেণী:পাঞ্জাবি ব্যক্তি
  বিষয়শ্রেণী:জীবিত ব্যক্তি
  বিষয়শ্রেণী:১৯৮৪-এ জন্ম
title: বীনা মালিক